recursal/SuperWikiNEXT-32B huggingface dataset:
নেদারল্যান্ডসের রটারডাম সেন্ট্রাল স্টেশন-এর প্ল্যাটফর্ম 
 প্যারিস মেট্রো লাইনে ১১-এর আর্টস এ মেটিয়ার্স স্টেশনের প্ল্যাটফর্ম 
**রেলপথ প্ল্যাটফর্ম** হচ্ছে রেলওয়ে ট্র্যাকের পাশে একটি অঞ্চল যা ট্রেনের সুবিধাজনক পরিষেবা প্রদান করে। প্রায় সব স্টেশনে কিছু ধরনের প্ল্যাটফর্ম রয়েছে, আবার বড় বড় স্টেশনগুলোতে একাধিক প্ল্যাটফর্ম রয়েছে।

বিশ্বের দীর্ঘতম স্টেশন প্ল্যাটফর্ম ১,৩৫৫.৪০ মিটার দীর্ঘ, যা  ভারতের গোরক্ষপুর জংশনে অবস্থিত। অন্যদিকে, মার্কিন যুক্তরাষ্ট্রের অ্যাপল্যাচিয়ান ট্রিল স্টেশনে একটি প্ল্যাটফর্ম রয়েছে যা শুধুমাত্র একটি বেঞ্চের জন্য যথেষ্ট লম্বা।

প্ল্যাটফর্মের ধরন
-----------------

ওসলো বিমানবন্দর ট্রেন স্টেশন, প্ল্যাটফর্ম ০
এই চিত্রটি বিভিন্ন ধরনের প্ল্যাটফর্মকে চিত্রিত করে। প্ল্যাটফর্ম ১ একটি "বে" প্ল্যাটফর্ম, প্ল্যাটফর্ম ২, ৩ এবং ৪ "থ্রু" প্ল্যাটফর্ম। প্ল্যাটফর্ম ৩ এবং ৪ প্ল্যাটফর্ম একটি "দ্বীপ" প্ল্যাটফর্ম
প্ল্যাটফর্মের ধরনগুলির মধ্যে বে প্ল্যাটফর্ম, সাইড প্ল্যাটফর্ম (থ্রু প্ল্যাটফর্মও বলা হয়), স্প্লিট প্ল্যাটফর্ম এবং দ্বীপ প্ল্যাটফর্ম অন্তর্ভুক্ত। বে প্ল্যাটফর্ম হচ্ছে যেখানে একটি ট্র্যাক শেষ হয়ে যায়, অর্থাৎ একটি ডেড-এন্ড বা সাইডিং। একটি বে প্ল্যাটফর্ম থেকে ট্রেনকে অবশ্যই বিপরীত দিকে বা বাইরের দিকে চলে বের হতে হবে। সাইড প্ল্যাটফর্মে ট্রেন এক প্রান্ত থেকে আসে এবং অন্য প্রান্ত দিয়ে চলে যায়।

তথ্যসূত্র
---------

1. ↑  Gorakhpur gets world's largest railway platform - The Times of India
2. ↑  "MNR Stations: APPALACHIAN TRAIL"। *as0.mta.info*। সংগ্রহের তারিখ ২০১৮-১০-১৪।

বহিঃসংযোগ
---------


উইকিমিডিয়া কমন্সে **রেলওয়ে প্ল্যাটফর্ম** সংক্রান্ত মিডিয়া রয়েছে।

উইকিউপাত্তে এ বিষয়ে একটি সম্পত্তি রয়েছে, ***P1103***, রেলওয়ে প্ল্যাটফর্ম-এর জন্য (ব্যবহার দেখুন)
**গগনের থালে রবি চন্দ্র দীপক জ্বলে** একটি রবীন্দ্রসংগীত। এটিই রবীন্দ্রনাথ ঠাকুরের লেখা প্রথম গান। কবির ১২ বছর বয়সে ১৮৭৩ খ্রীস্টাব্দে (ফাল্গুন, ১২৮১ বঙ্গাব্দ) গানটি রচিত। ১৮৭৫ খ্রীস্টাব্দে মাঘোৎসব উপলক্ষে এই গানটি প্রথম গীত হয়।

গানটি একটি ব্রহ্মসংগীত। গুরু নানক রচিত প্রসিদ্ধ ভজন *গগনো মে থাল রবিচন্দ্র দীপক বনে* গানটির প্রথমাংশের অনুবাদ। কোনও কোনও গবেষক এই গানটি জ্যোতিরিন্দ্রনাথ ঠাকুর কর্তৃক রচিত বলে মনে করেন। তবে বর্তমানে এটা স্বীকৃত যে, গানটি রবীন্দ্রনাথই রচনা করেন।

গানটি *রবিচ্ছায়া* ও *পূজা ও প্রার্থনা* সঙ্গীত সংকলনে সংকলিত হয়। গীতবিতান তৃতীয় খণ্ডের অন্তর্ভুক্ত। দেশ রাগ ও ঝাঁপতালে নিবদ্ধ গান। দেবব্রত বিশ্বাস গানটির রেকর্ড করেছিলেন।

রচনার ইতিহাস
------------

মহর্ষি দেবেন্দ্রনাথ ঠাকুরের আত্মজীবনী থেকে জানা যায়, ১৮৫৭ সালে প্রথম অমৃতসরে এই গানটি শোনেন মহর্ষি। অনুমিত হয় ১৮৭৩ সালে উপনয়নের পর পিতার সঙ্গে অমৃতসর ভ্রমণকালে রবীন্দ্রনাথ স্বর্ণমন্দিরে এই শুনে বঙ্গানুবাদ করে থাকবেন।  ১৮৭৫ সালে জোড়াসাঁকো ঠাকুরবাড়িতে মাঘোৎসব কালে এই গানটি প্রথম সর্বসমক্ষে গীত হয়েছিল। সেই হিসাবে এই গানটিই রবীন্দ্রনাথের প্রথম প্রকাশিত গান। গানটি প্রথম কে গেয়েছিলেন তার কোনও তথ্য সেই সময় তত্ত্ববোধিনী পত্রিকায় প্রকাশিত হয়নি।

যদিও এই গানটি রবীন্দ্রনাথ না দেবেন্দ্রনাথের রচনা তা নিয়ে মতানৈক্য আছে। তবে গবেষকদের অনুমান, গানটিতে দেবেন্দ্রনাথ সুরারোপ করলেও গানটি রবীন্দ্রনাথ কর্তৃকই অনূদিত হয়েছিল।

পাদটীকা
-------

* *গীতবিতান* (তৃতীয় খণ্ড), রবীন্দ্রনাথ ঠাকুর, বিশ্বভারতী গ্রন্থনবিভাগ, কলকাতা, পৌষ ১৩৮১ সংস্করণ
* *গীতবিতান আর্কাইভ* (তথ্যভিত্তিক সংগীতসমৃদ্ধ সফটওয়্যার), সংকলন, সংগ্রহ ও বিন্যাস : ড. পূর্ণেন্দুবিকাশ সরকার, ডিভিডি রম, সংখ্যা ডি ৪২০০১, সারেগামা ইন্ডিয়া লিমিটেড, ২০০৫
* *গানের পিছনে রবীন্দ্রনাথ*, সমীর সেনগুপ্ত, প্যাপিরাস, ২০০৮

তথ্যসূত্র
---------

1. 1 2 3  "বিবিসি বাংলার জরিপে শ্রেষ্ঠ বাঙালি: ২- রবীন্দ্রনাথ ঠাকুর"। *BBC News বাংলা*। ২০২০-০৩-১৬। সংগ্রহের তারিখ ২০২০-০৭-২৭।
2. 1 2 3  "রবীন্দ্রনাথের 'বাজে' গান"। *অংশুমালী*। ২০১৮-১০-০৮। ২০২০-০৭-২৭ তারিখে মূল থেকে আর্কাইভ করা। সংগ্রহের তারিখ ২০২০-০৭-২৭।
3. 1 2 3  "পূজা ও প্রার্থনা, ১ | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-২৭।
4. 1 2 3 4 5 6 7 8  "Lyrics and Data"। *www.gitabitan.net*। সংগ্রহের তারিখ ২০২০-০৭-২৭।
5. 1 2 3 4  "বাংলা গান"। *www.onushilon.org*। সংগ্রহের তারিখ ২০২০-০৭-২৭।
6. ↑   "যদি গীতবিতান না থাকত"।  (ইংরেজি ভাষায়)। ২০২০-০৭-২৭ তারিখে মূল থেকে আর্কাইভ করা। সংগ্রহের তারিখ ২০২০-০৭-২৭।  `|ওয়েবসাইট=` এ বহিঃসংযোগ দেয়া (সাহায্য)
7. 1 2  গানের পিছনে রবীন্দ্রনাথ, সমীর সেনগুপ্ত, প্যাপিরাস, ২০০৮, পৃ. ২৭
**রোমানজো ক্রিমিনালে** একটি ইতালীয় ভাষার চলচ্চিত্র। ২০০৫ সালে ছবিটি মুক্তি পায়। মিশেল প্লাচিদো ছবিটি পরিচালনা করেন। এটি একটি অপরাধ নাট্য চলচ্চিত্র, যা বহুল প্রশংসিত হয়েছিল ও ১৫টি পুরস্কার পেয়েছিল। গিয়ানকার্লো দি কাতালদার উপন্যাস অবলম্বনে ছবিটির চিত্রনাট্য রচিত হয়। উপন্যাসটি আবার "বান্দা দেলা মাগলিয়ানার" সত্য কাহিনী অবলম্বনে রচিত। মাগলিয়ানা গ্যাং রোমের সবচেয়ে শক্তিশালী অপরাধ চক্র ছিল। ১৯৭০ এর পূর্ব থেকে ১৯৯২ সাল পর্যন্ত (এনরিকো দি পেদিস যখন মারা যান) রোমের গণিকাবৃত্তি, মাদকব্যবসা ও অন্যান্য অপরাধমূলক কর্মকাণ্ড এটি নিয়ন্ত্রণ করত। গ্যাং এর সদস্যরা ধনী ব্যক্তিদের অপহরণ ও ছোটোখাটো মাদক ব্যবসার (হাশিশ, কোকেইন, হিরোইন) মধ্য দিয়ে অপরাধজীবন শুরু করে । সত্তরের দশকে তারা ইতালীয় সিক্রেট সার্ভিস, ফ্যাসিবাদী, জঙ্গিবাদী, সিসিলীয় মাফিয়া ও "কামোররা"-দের সঙ্গে সখ্য গড়ে তুলে। অনেক তরুণ ইতালীয় অভিনেতার কর্মজীবন এ ছবিটি গড়ে দেয়। বিশেষ করে ফাভিনো লেবানিজ চরিত্রে অভিনয়ের জন্য দোনাতেল্লো পুরস্কার লাভ করেন। ২০০৮ সালে এটি অবলম্বনে রোমানজো ক্রিমিনালে নামে একটি টিভি সিরিজ সম্প্রচার শুরু হয়।

কাহিনী
------

১৯৭০ সালের রোম। চারজন অপরাধী- আইস, লেবানিজ, দান্দি ও গ্রান্দ একটি গাড়ি চুরি করে। একটি পুলিশ রোড ব্লকের সঙ্গে গাড়ি ধাক্কা খেলে গাড়িচালক গ্রান্দ স্টিয়ারিং কলামের সাথে সংঘর্ষে আহত হয়। সৈকতের ধারেই একটি ক্যারাভানে তাদের গোপন আস্তানা। পুলিশ তাদের সেখানে আবিষ্কার করে ফেলে। আইস, লেবানিজ ও দান্দি পালিয়ে গেলেও একসময় ধরা পড়ে। আর গ্রান্দ মারাত্মকভাবে জখম হয়ে ক্যারাভানেই মারা যায়। এভাবেই ছবিটির সূচনা হয়। কয়েক বছর পর আইস কারাগার থেকে মুক্তি পায়। লেবানিজ তার সাথে দেখা করে বলে, সে ব্যারন রসেলিনিকে অপহরণ করে মুক্তিপণ আদায় করতে চায়। রসেলিনির অধীনে লেবানিজের বাবা-মা একসময় কাজ করতেন। সে দান্দির সাথে একটি গ্যাং গঠন করেছে। এই গ্যাংয়ের বাকি সদস্যরা হলো- ব্ল্যাক, ব্রাইট আই, রিকোত্তা, বাফালো, র‍্যাট, চিরো ও আলদো বাফুন্নি। ৩ বিলিয়ন লিরা মুক্তিপণ মীমাংসা হওয়ার পর ক্যান্নিজিয়ারি বাহিনীর এক সদস্য রসেলিনিকে গুলি করে হত্যা করে। কিন্তু পত্রিকায় মৃত রসেলিনির ছবি ছাপিয়ে তারা ঠিকই তিন বিলিয়ন লিরা পায়। লিরার নোটগুলোর সিরিয়াল নাম্বার পুলিশ কমিশনার নিকোলা স্কালিয়োজা সংরক্ষণ করে রেখেছেন। লেবানিজ ৫০০ মিলিয়ন লিরা ভাগাভাগির নির্দেশনা দেয়। বাকি ২.৫ বিলিয়ন লিরা দিয়ে সে রোমে অপরাধের রাজত্ব কায়েম করতে চায়। মাদকব্যবসা দিয়েই সে এর উদ্বোধন করার ইচ্ছা প্রকাশ করে। কিন্তু মাদক ব্যবসা "তেরিবল" এর নিয়ন্ত্রণাধীন- লেবানিজ জেমিতোকে ঘুষ দিয়ে তেরিবলকে নির্মূল করে।

চরিত্রায়ণে
-----------

* কিম রসসি স্টুয়ার্ট - ইল ফ্রেদদো
* অ্যানা মোগলালিস - পাত্রিজিয়া
* পিয়েরফ্রান্সিসকো ফাবিনো -লিবানো
* ক্লদিও সান্তামারিয়া - ইল দান্দি
* স্তেফানো অ্যাককোরসি-কমিশনার সিয়ালোজা
* রিকার্দো স্কামার্সিও -ইল নিরো
* জেসমিন ত্রিনকা -রবার্তা
* এলিও জার্মানো - ইল সোর্চিও
* মাসিমো পপোরিজিও-ইল তেরিবিলে।

তথ্যসূত্র
---------

বহিঃসংযোগ
---------

* ইন্টারনেট মুভি ডেটাবেজে *Romanzo Criminale*  (ইংরেজি)
* German Blog Article about Romanzo Criminale
**রোমানিয়া জাতীয় অনূর্ধ্ব-২৩ ফুটবল দল** (ইংরেজি: Romania national under-23 football team; যা **রোমানিয়া অলিম্পিক ফুটবল দল** অথবা **রোমানিয়া অনূর্ধ্ব-২৩** নামেও পরিচিত) হচ্ছে আন্তর্জাতিক ফুটবলে রোমানিয়ার প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম রোমানিয়ার ফুটবলের সর্বোচ্চ নিয়ন্ত্রক সংস্থা রোমানীয় ফুটবল ফেডারেশন দ্বারা নিয়ন্ত্রিত হয়।

*ত্রিকলরি* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় রোমানিয়ার রাজধানী বুখারেস্টে অবস্থিত। বর্তমানে এই দলের ম্যানেজারের দায়িত্ব পালন করছেন মিরেল রাদোই এবং অধিনায়কের দায়িত্ব পালন করছেন পিসার মধ্যমাঠের খেলোয়াড় মারিউস মারিন। রোমানিয়া অনূর্ধ্ব-২৩ এপর্যন্ত ৪ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ১৯৬৪ গ্রীষ্মকালীন অলিম্পিকে পঞ্চম স্থান অধিকার করা।

মিহাই আইয়োয়ানি, রিকার্দো গ্রিগোরে, মার্কো দুলকা, মারিউস মারিন এবং আন্দ্রি সিন্তেয়ানের মতো খেলোয়াড়গণ রোমানিয়ার অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য
--------------------

### গ্রীষ্মকালীন অলিম্পিক

| গ্রীষ্মকালীন অলিম্পিক |
| --- |
| সাল | পর্ব | অবস্থান | ম্যাচ | জয় | ড্র | হার | স্বগো | বিগো |
| ফ্রান্স ১৯০০ | অংশগ্রহণ করেনি |
| মার্কিন যুক্তরাষ্ট্র ১৯০৪ |
| যুক্তরাজ্য ১৯০৮ |
| সুইডেন ১৯১২ |
| বেলজিয়াম ১৯২০ |
| ফ্রান্স ১৯২৪ | ১৬ দলের পর্ব | ১৪তম | ১ | ০ | ০ | ১ | ০ | ৬ |
| নেদারল্যান্ডস ১৯২৮ | উত্তীর্ণ হয়নি |
| জার্মানি ১৯৩৬ |
| যুক্তরাজ্য ১৯৪৮ |
| ফিনল্যান্ড ১৯৫২ | প্রাথমিক পর্ব | – | ১ | ০ | ০ | ১ | ১ | ২ |
| অস্ট্রেলিয়া ১৯৫৬ | উত্তীর্ণ হয়নি |
| ইতালি ১৯৬০ |
| জাপান ১৯৬৪ | কোয়ার্টার-ফাইনাল | ৫ম | ১ | ০ | ০ | ১ | ১ | ২ |
| মেক্সিকো ১৯৬৮ | উত্তীর্ণ হয়নি |
| পশ্চিম জার্মানি ১৯৭২ |
| কানাডা ১৯৭৬ |
| সোভিয়েত ইউনিয়ন ১৯৮০ |
| মার্কিন যুক্তরাষ্ট্র ১৯৮৪ |
| দক্ষিণ কোরিয়া ১৯৮৮ |
| স্পেন ১৯৯২ |
| মার্কিন যুক্তরাষ্ট্র ১৯৯৬ |
| অস্ট্রেলিয়া ২০০০ |
| গ্রিস ২০০৪ |
| চীন ২০০৮ |
| যুক্তরাজ্য ২০১২ |
| ব্রাজিল ২০১৬ |
| জাপান ২০২০ | অনির্ধারিত |
| মোট | কোয়ার্টার-ফাইনাল | ৩/২৬ | ৮ | ৪ | ১ | ৩ | ১৩ | ১৪ |

তথ্যসূত্র
---------

1. ↑  "Romania Olympic Team - Club profile"। *Transfermarkt*। সংগ্রহের তারিখ ২০২১-০৭-১৯।
2. ↑  "27 mai 1924 - România debutează în competiţia de fotbal de la Jocurile Olimpice" (Romanian ভাষায়)। Antena 3। ২৭ মে ২০১২। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* প্রাতিষ্ঠানিক ওয়েবসাইট
**পার্ক জি-সুং** (জন্ম ফেব্রুয়ারি ২৫, ১৯৮১) একজন দক্ষিণ কোরীয় ফুটবল খেলোয়াড় যিনি বর্তমানে প্রিমিয়ার লিগে ম্যানচেস্টার ইউনাইটেডে খেলে থাকেন।

ইউরোপে খেলা শ্রেষ্ঠ এশীয় খেলোয়াড় হিসেবে পার্ক সুপরিচিত। পার্কের সবচেয়ে বড় গুণ হচ্ছে তার গতি এবং ফিটনেস, যা তাকে ম্যানচেস্টার ইউনাইটেডের একজন সফল মধ্যমাঠের খেলোয়াড়ে পরিনত করেছে।

দক্ষিণ কোরীয় ও পিএসভি আইন্দোভেনের সমর্থকদের কাছেও পার্ক সমভাবে আদৃত। ২০০২ ফিফা বিশ্বকাপে পার্ক দক্ষিণ কোরিয়াকে সেমি-ফাইনালে উন্নীত করতে বিশাল ভূমিকা রেখেছেন। ২০০৪-০৫ মৌসুমে তিনি পিএসভি আইন্দোভেনকে উয়েফা চ্যাম্পিয়নস লিগের সেমিফাইনালে ওঠাতে কার্যকর ভূমিকা পালন করেন। তিনি দক্ষিণ কোরিয়ার প্রথম ফুটবলার হিসেবে প্রিমিয়ার লিগে অংশ নেয়ার সুযোগ পান।

প্রাণবন্ত দম ও শারীরিক ক্ষমতার কারণে তার পিএসভির সতীর্থরা কৌতুক করে বলতেন পার্ক পিঠে একটা অক্সিজেন ট্যাংক নিয়ে খেলে থাকে, একই কারণে ইউনাইটেডে তাকে ডাকা হত **ত্রি লাং-পার্ক** বা তিনটি ফুসফুসওয়ালা পার্ক নামে। এই সকল নামেই তার শক্তি সামর্থ্য ও গতির প্রমাণ পাওয়া যায়। পার্ক ৯০ মিনিট সময়ের পুরোটাই সমান শক্তিতে খেলতে অভ্যস্ত।

ম্যানেজারদের কাছে বিনয়ী পার্ক সর্বদাই সমাদৃত। তার একটাই সমস্যা আর সেটি হচ্ছে গোলদানের ব্যাপারে। তিনি গোলদানের ক্ষেত্রে তেমন পারদর্শিতা দেখাতে পারেননি।

তথ্যসূত্র
---------

1. ↑  "Premier League clubs submit squad lists" (পিডিএফ)। *PremierLeague.com*। Premier League। ২ ফেব্রুয়ারি ২০১২। পৃষ্ঠা 23। ২৭ ফেব্রুয়ারি ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০১২।

বহিঃসংযোগ
---------

* সকারবেসে পার্ক জি-সুং (ইংরেজি) উইকিউপাত্তে এটি সম্পাদনা করুন
* FootballDatabase :: Ji Sung Park
* Profile at GFDb.com
* Park's Manchester United bio
* Profile at UEFA.com
* 
* Profile from the Premier League[*স্থায়ীভাবে অকার্যকর সংযোগ*]
* Description from CBC Sports.
**পার্ক টাউন** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি চেন্নাইয়ের ঐতিহাসিক জনপদ জর্জ টাউনের পার্শ্ববর্তী শুধু তাই নয় এই লোকালয়টিও ব্রিটিশ ভারতের মাদ্রাজ শহরের পুরনো অঞ্চল গুলির একটি। লোকালয়ের নামটি এসেছে রিপন বিল্ডিংয়ের কাছাকাছি অবস্থিত পিপল'স পার্ক থেকে। বহু ইউরোপীয়দের বাসস্থান হওয়ার জন্য এই লোকালয়টি পূর্বে হোয়াইট টাউন নামে পরিচিত ছিল।

যোগাযোগ ব্যবস্থায় উন্নতির সাথে এটি পরিবহনের অন্যতম হাবে পরিণত হয়েছে, চেন্নাই শহরতলীর তিনটি লাইন এবং চেন্নাই এম আর টি এস লাইন সমকেন্দ্রিকভাবে এই লোকালয়ে মিলিত হয়। এছাড়া এখানে রয়েছে বেশকিছু সরকারি দপ্তর।

চেন্নাই এমআরটিএস রেলওয়ের চেন্নাই পার্ক টাউন রেলওয়ে স্টেশন এবং দক্ষিণ রেলওয়ে চেন্নাই পার্ক রেলওয়ে স্টেশন দুটি এই লোকালয়ে ও চেন্নাই সেন্ট্রাল টার্মিনাল এর বিপরীত দিকে অবস্থিত। এছাড়া চেন্নাই মেট্রো সবুজ এবং নীল লাইনদুটি এই জোনের চেন্নাই সেন্ট্রাল মেট্রো স্টেশনে এসে মিলিত হয়‌। কথা তো বলাই যায় সড়ক ব্যতিরেকে চেন্নাই পার্ক টাউন একটি এমআরটিএস তিনটি শহরতলী রেলওয়ে এবং দুটি মেট্রো লাইনের সংযোগ স্থল।

চেন্নাই এমটিসি বাস পরিষেবার মাধ্যমে পার্ক টাউন চেন্নাই শহরের বিভিন্ন লোকালয়ের সঙ্গে যুক্ত। পুন্তমল্লী মূল সড়ক হলো এই লোকালয়ের আর্টারিয়াল সড়ক।

রাজনীতি
-------

পার্ক টাউন বিধানসভা কেন্দ্র চেন্নাই মধ্য লোকসভা কেন্দ্রের অন্তর্গত।

তথ্যসূত্র
---------

1. ↑
2. ↑
3. ↑  "List of Parliamentary and Assembly Constituencies" (পিডিএফ)। *Tamil Nadu*। Election Commission of India। ৬ ফেব্রুয়ারি ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৮।
**গোপলীলা** (ওড়িয়া: ଗୋପଲୀଳା) যাকে **কৃষ্ণলীলা** নামেও অভিহিত হয়, এটি ভারতের ওড়িশা রাজ্যের ভ্রমণকারী পুতুল নাচ ও নাটক দলের একটি ঐতিহ্যবাহী নাট্য অভিনয়। গোপালীলা শিল্প প্রধানত ওড়িশা রাজ্যে উপকূলীয় জেলায় কেন্দ্রীভূত, যার মধ্যে রয়েছে, কটক, পুরী, কেন্দ্রপাড়া, গঞ্জাম এবং ঢেঙ্কানাল। গোপ বলতে বোঝানো হয় গোপালনকারী বাল্কের দলকে আর লীলার অর্থ "খেলা" বা এখানে কৃষ্ণের লীলাখেলাকে বোঝানো হয়েছে। এই নাট্য অভিনয়ে যে শিল্পীরা পুতুল নাচায় তারা *গোপাল* নামে পরিচিত এবং তারা গোপালক গোষ্ঠীর অন্তর্ভুক্ত।. বিভিন্ন ধর্মীয় অনুষ্ঠান যেমন, জন্মাষ্টমী এবং গোবর্ধন পূজায় এই পুতুল নাচ শিল্পীরা উড়িষ্যার গ্রামে গ্রামে ঘুরে বেড়ায় ও তাদের পুতুল নাচের প্রদর্শনীর মাধ্যমে স্থানীয় গ্রামবাসীদের আনন্দ প্রদান করে। 

গোপলীলা বা কৃষ্ণলীলার পুতুল নাচে যে পুতুলগুলি ব্যবহৃত হয় সেগুলি সাধারণত কাঠ এবং কাগজ দিয়ে তৈরি হয়। পুতুলের কাঠামো প্রস্তুত করে তাকে রঙ্গিন কাপড় পরিয়ে সজ্জিত করা হয়। পুতুলের নিম্ন অংশ লম্বা ঝুলের ঘাগরা বা স্কার্ট‌ জাতীয় কাপড় দিয়ে আবৃত করা হয়। উড়িষ্যার দক্ষিনে গোপলীলায় ব্যবহৃত পুতুলগুলির পা বর্তমান কিন্তু উত্তর উড়িষ্যায় পুতুলগুলির পা থাকেনা।

পুতুল নাচের শিল্পীরা এক গ্রাম থেকে আরেক গ্রামে ঘুরে তাদের কলা প্রদর্শন করে। তাদের সাথে থাকে নাটিকায় ব্যবহৃত পুতুল ও একটি বাক্স যা পুতুল নাচের মঞ্চ হিসাবে ব্যবহৃত হয়। নাটিকায় অংশগ্রহনকারী অন্যান্য ব্যাক্তিরা মুখোশ পরে থাকে ও একজন শিল্পি পুতুলগুলিকে পরিচালিত করে। দলের মধ্যে একজন পাখোয়াজ বাদক ও হারমোনিয়াম বাদক থাকে যারা যোগ্য বাজনা সঙ্গত করে প্রদর্শনীতে প্রান সঞ্চার করে। দলে একজন গায়াক থাকে যিনি গান গান এবং আরেকজন কথক থাকেন যিনি পরিবেশনা চলাকালীন শ্রী কৃষ্ণের জীবনির বিভিন্ন ঘটনা বর্ণন করে সম্পূর্ণ নাটক পরিবেশনা পরিচালিত করেন। আজকাল এই লোকশিল্প তার জনপ্রিয়তা হারাচ্ছে এবং খুব কম শিল্পী এই পেশায় নিযুক্ত।

তথ্যসূত্র
---------

1. ↑  James R. Brandon; Martin Banham (২৮ জানুয়ারি ১৯৯৭)। *The Cambridge Guide to Asian Theatre*। Cambridge University Press। পৃষ্ঠা 101–। আইএসবিএন 978-0-521-58822-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Gopalila"। *india9*। সংগ্রহের তারিখ ২০২১-০৪-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Sampa Ghosh; Utpal Kumar Banerjee (২০০৬)। *Indian Puppets*। Abhinav Publications। পৃষ্ঠা 60–। আইএসবিএন 978-81-7017-435-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "World Encyclopedia of Puppetry Arts"। *Gopalila Kundhei*। সংগ্রহের তারিখ ২০২১-০৪-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Rich Puppetry tradition in india-types and key aspects"। *auchitya*। সংগ্রহের তারিখ ২০২১-০৪-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হার্টব্লিড লোগো
**হার্টব্লিড** এপ্রিল ২০১৪-এ উদঘাটিত একটি সফট্ওয়্যার ত্রুটি যা ইন্টারনেট ব্যবস্থার নিরাপত্তাকে মারাত্মক হুমকির মুখে ফেলে দেয়। এই ত্রুটি ওপেন সোর্স ক্রিপটোগ্রাফি লাইব্রেরি তথা ‘ওপেনএসএসএল’ নামীয় সফটওয়্যার-এর ত্রুটি, যা কি-না তথ্যপ্রযুক্তির ক্ষেত্রে নিরাপত্তর জন্য ব্যবহৃত হয়। ওপেনএসএসএল নামের সফটওয়্যারটি পৃথিবীর বেশীরভাগ তথ্যতীর্থে (ওয়েবসাইট) তথ্য আদান-প্রদানের নিরাপত্তার জন্য ব্যবহার করা হয়। যে ত্রুটি বা বাগটি উদঘাটিত হয়েছে তার সুযোগ নিয়ে অসাধু বিশেষজ্ঞরা ইন্টারনেট ব্যবস্থায় অজান্তে ঢুকে এবং তথ্য হাতিয়ে নিতে সক্ষম ছিল। এই ত্রুটি বা দুর্বলতাকে CVE-2014-0160 সংকেত দ্বারা চিহ্নিত করা হয়েছে। প্রোগ্রামিং ত্রুটির কারণে এই দুর্বলতা সৃষ্টি হয়েছে। দীর্ঘ কাল অনুদ্ঘাটিত থাকায় এই দুর্বলতার সুযোগ নিয়ে শব্দচাবি (পাসওয়ার্ড) সহ বিভিন্ন গুরুত্বপূর্ণ তথ্য হাতিয়ে নেয়া হয়েছে বলে আশঙ্কা করা হচ্ছে।

সমাধান
------

সফট্‌ওয়্যারের এই দুর্বলতা সারানো হয়েছে এবং সফট্‌ওয়্যারের শুদ্ধ প্রস্থ OpenSSL 1.0.1g ৭ এপিল ২০১৪ তারিখে অবমুক্ত করা হয়েছে। তবে যারা এখনো OpenSSL 1.0.1 (1.0.1f সহ) প্রস্থ ব্যবহার করছে তাদের কম্পিউটার ব্যবস্থা এখনো ঝুঁকিগ্রস্ত রয়ে গেছে। OpenSSL 1.0.1 প্রস্থটি ১৪ মার্চ ২০১২ তারিখে অবমুক্ত করা হয়েছিল।

তথ্যসূত্র
---------

1. ↑  "The Heartbleed Bug"। ৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৪।

বহি:সংযোগ
---------
**বড় মোহনসিং** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷ শহরটির উত্তরে রয়েছে বৈরাতিশাল জনগণনা নগর৷

ভূগোল
-----

বড় মোহনসিং জনগণনা নগরটি দার্জিলিং জেলার মাটিগাড়া ব্লকের অন্তর্ভুক্ত৷ শহরটি শিলিগুড়ি পুলিশ কমিশনারেটের বাগডোগরা থানার অন্তর্গত৷

জনতত্ত্ব
--------

২০১১ খ্রিষ্টাব্দের ভারতের জনগণনা অনুসারে বড় মোহনসিং জনগণনা নগরের জনসংখ্যা ১৫৬১৬ জন, যার মধ্যে ৭৭৯৮ জন পুরুষ ও ৭৮১৮ জন নারী৷ প্রতি হাজার পুরুষে ১০০৩ জন নারী৷ ৬ বছর অনুর্দ্ধ ১৩৪১ জন শিশু, যা সমগ্র জনসংখ্যার ৮.৫৯ %৷ ৬ বছরোর্দ্ধ জনসংখ্যার ৮৯.৯৩% অর্থাৎ ১২৮৩৭ জন সাক্ষর৷

ভাষা ও ধর্ম
-----------

### ভাষা





বড় মোহনসিংয়ের ভাষাসমূহ- ২০১১ .

  **বাংলা** (৭০.৪০%)  **নেপালি** (১৮.৭১%)  **হিন্দী** (৮.৫১%)  কুরুখ (০.৯০%)  অন্যান্য (১.৪৯%)

### ধর্ম






বড় মোহনসিঙের বিভিন্ন ধর্মাবলম্বী- ২০১১

  হিন্দুধর্ম (৯৩.০১%)  ইসলাম (১.৪৭%)  খ্রিস্টধর্ম (২.৬৮%)  শিখধর্ম (০.০৩%)  বৌদ্ধধর্ম (২.৬৩%)  জৈনধর্ম (০.০৩%)  অন্যান্য (০.১৫%)

জনগণনা নগরটিতে ১৪৫২৪ জন হিন্দু, ২৩০ জন মুসলিম, ৪১৯ জন খ্রিস্টান, ৪ জন শিখ, ৪১১ জন বৌদ্ধ ও ৫ জন জৈন বাস করেন৷

পরিবহন
------

শহরটি ২৭ নং জাতীয় সড়কের ওপর অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো মাটিগাড়া রেলওয়ে স্টেশন৷

তথ্যসূত্র
---------

1. 1 2  "Fact and Figures"। *www.wb.gov.in*। সংগ্রহের তারিখ ১২ মার্চ ২০১৯।
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। *nclm.nic.in*। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।
3. ↑
4. ↑
5. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
ভারত ও নেপালের আঞ্চলগত বিরোধের কয়েকটি ক্ষেত্র অন্তর্ভুক্ত রয়েছে: কালাপানি অঞ্চল, কুঠি উপত্যকা এবং সুস্তা।

লিম্পিয়াধুরা, লিপুলেখ এবং কালাপানি
-----------------------------------

আরও দেখুন: কালাপানি অঞ্চল ও কুঠি উপত্যকা
নেপাল দাবি করেছে যে কালাপানির পশ্চিমে প্রধান নদীটি হল কালী নদী, তাই এটি নেপালের অন্তর্গত। নদীটি সুদুরপাশিম প্রদেশের দারচুলা জেলা এবং উত্তরাখণ্ড রাজ্যের পিথারাগড় জেলার জেলা সীমানা গঠন করে। ১৮১৬ সালের ৩ মার্চ নেপাল এবং ব্রিটিশ ভারত দ্বারা স্বাক্ষরিত সুগৌলির চুক্তি কালী নদীকে ভারতের সাথে নেপালের পশ্চিম সীমানা হিসাবে চিহ্নিত করে।

পরবর্তীকালে ব্রিটিশ সমীক্ষকরা আঁকা মানচিত্রগুলিতে বিভিন্ন স্থানে সীমানা নদীর উৎস দেখায়।

তথ্যসূত্র
---------

1. ↑  "The World Factbook"। ১৪ মে ২০১১ তারিখে মূল থেকে আর্কাইভ করা। সংগ্রহের তারিখ ২ জুন ২০২০।
2. ↑  "Defining Himalayan borders an uphill battle"। thefreelibrary.com। সংগ্রহের তারিখ ২২ ডিসেম্বর ২০১৩।
3. ↑  "The Kalapani dispute: All you need to know"। Times of India। সংগ্রহের তারিখ ২১ মার্চ ২০২০।
4. ↑  Panta, Ś. D. (২০০৬)। *Nepal-India border problems*। Dr. Shastra Dutta Pant Institute for Rural Development, Kathmandu।

বহিঃসংযোগ
---------
বিভিন্ন *f* কম্পাঙ্কে আলোর ঝিলিক = 0.5 Hz (Hz = hertz), 1.0 Hz or 2.0 Hz, যেখানে x Hz means বলতে বোঝাচ্ছে সেকেন্ডে x টি ঝিলিক। T হচ্ছে *পর্যায়কাল* এবং T = {\displaystyle y} *s* (*s* = সেকেন্ড) বলতে {\displaystyle y} হচ্ছে প্রতি ঝিলিকে সেকেন্ডের সংখ্যা। T এবং *f* একে অপরের reciprocal: *f* = 1/T and T = 1/*f*.
**হার্জ** (প্রতীক Hz) হচ্ছে আন্তর্জাতিক ভাবে স্বীকৃত কম্পাঙ্কের এস আই একক। একে পড়া হয় ১ সাইকেল প্রতি সেকেন্ড। এর একটি অন্যতম সাধারণ ব্যবহার হল সাইন তরঙ্গ, রেডিও এবং যদিও ক্ষেত্রে, সঙ্গীতের কম্পাংক হিসেবে।

এককটির নামকরণ করা হয়েছে হেনরিক হার্টজ এর সম্মানে। তিনিই প্রথম তাড়িৎচৌম্বক তরঙ্গের অস্তিত্ব পরীক্ষার মাধ্যমে প্রমাণ করেন।

আলোর ফ্রিকুয়েন্সির একক হল হার্টজ

ইতিহাস
------

জার্মান পদার্থবিজ্ঞানী হেনরিক রুডল্ফ হার্টজের নামানুসারে এই এককের নামকরণ। কারণ তাড়িৎচৌম্বক ক্ষেত্রে তাঁর গুরুত্বপূর্ণ অবদান। ১৯৩০সালে আন্তর্জাতিক তড়িৎপ্রযুক্তি পরিষদ (IEC) কর্তৃক এটি প্রতিষ্ঠিত হয়।  ১৯৬০ এ General Conference on Weights and Measures (CGPM) কর্তৃক (*Conférence générale des poids et mesures*) এটি গৃহীত হয়। এই এককের পূর্বনাম ছিল *সাইকেল প্রতি সেকেন্ড* (cps), প্রাথমিকভাবে এর উপ আর অধিএকক "kilocycles per second *(kc/s) এবং* megacycles per second *(Mc/s), আর বড়স্কেলে ব্যবহৃত হত* kilomegacycles per second *(kMc/s)। তবে "সাইকেল প্রতি সেকেন্ড" বা* cycles per second *এককটি ১৯৭০ সালের মধ্যে বৃহৎভাবে হার্জে প্রতিস্থাপিত হয়।*

ব্যবহার
-------

কম্পাঙ্কের তারতম্যে সাইন তরঙ্গ।
 non-sinusoidal এর উদাহরণ হিসেবে হৃৎস্পন্দন এর বিস্তারিত। পর্যায়বৃত্তিক ঘটনা যা হার্জ দ্বারা বর্ণনা করা যায়। দুটি পূর্ণ চক্র প্রদর্শন করা হয়েছে।
### কম্পন

### তাড়িৎচৌম্বক বিকিরণ

তাড়িৎচৌম্বক বিকিরণকে প্রায়ই কম্পাংক দিয়ে বর্ণনা করা হয়। লম্বালম্বিভাবে থাকা বৈদ্যুতিক এবং চৌম্বকক্ষেত্রের মধ্যে প্রতি সেকেন্ডে ঘটা স্পন্দন(oscillation) সংখ্যাকে প্রকাশ করা হয় হার্জ বলে।

### কম্পিউটার

এস আই গুণন একক
--------------

SI multiples for hertz (Hz)| Submultiples |  | Multiples |
| মান | প্রতীক | নাম | মান | প্রতীক | নাম |
| ১০−১ Hz | dHz | ডেসিhertz | ১০১ Hz | daHz | ডেকাhertz |
| ১০−২ Hz | cHz | সেমিhertz | ১০২ Hz | hHz | হেক্টhertz |
| ১০−৩ Hz | mHz | মিলিhertz | ১০৩ Hz | **kHz** | **কিলোhertz** |
| ১০−৬ Hz | µHz | মাইক্রোhertz | ১০৬ Hz | **MHz** | **মেগাhertz** |
| ১০−৯ Hz | nHz | নানোhertz | ১০৯ Hz | **GHz** | **গিগাhertz** |
| ১০−১২ Hz | pHz | পিকোhertz | ১০১২ Hz | **THz** | **টেরাhertz** |
| ১০−১৫ Hz | fHz | femtohertz | ১০১৫ Hz | PHz | petahertz |
| ১০−১৮ Hz | aHz | attohertz | ১০১৮ Hz | EHz | exahertz |
| ১০−২১ Hz | zHz | zeptohertz | ১০২১ Hz | ZHz | zettahertz |
| ১০−২৪ Hz | yHz | yoctohertz | ১০২৪ Hz | YHz | yottahertz |
| Common prefixed units are in bold face. |

আরো দেখুন
---------

তথ্যসূত্র
---------

1. ↑  "hertz". (1992). *American Heritage Dictionary of the English Language*, 3rd ed. Boston: Houghton Mifflin.
2. ↑  "IEC History"। Iec.ch। ১৯০৪-০৯-১৫। ২০১৩-০৬-০২ তারিখে মূল থেকে আর্কাইভ করা। সংগ্রহের তারিখ ২০১২-০৪-২৮।

বহিঃসংযোগ
---------
**কিশোরীমোহন বাগচী** (জন্ম: ১২৭৩ বঙ্গাব্দ - মৃত্যু: ১৩৩০ বঙ্গাব্দ) (ইংরেজি: Kishorimohan Bagchi) একজন বাঙালি শিল্পদ্যোগী এবং ব্যবসায়ী। তিনি ছিলেন প্রসিদ্ধ পি. এম. বাগচী অ্যান্ড কোম্পানির প্রতিষ্ঠাতা।

তার জন্ম হয়েছিল একটি দরিদ্র পরিবারে। তার পিতার নাম নাম প্যারিমোহন বাগচী।

কিশোরী মোহন বাগচী বিদ্যালয়ের পড়াশোনা শেষ করে নতুন ব্যবসার উপায় উদ্ভাবনে আত্মনিয়োগ করেন। তিনি বিদেশী লেখার কালির রমরমা দেখে স্বদেশী কালি উদ্ভাবনের জন্য দৃঢ়প্রতিজ্ঞ হন এবং বিদেশী কালির মত কিন্তু দামে সস্তা কালি আবিষ্কারে সমর্থ হন। প্রতিষ্ঠিত কালির ব্যবসায়ীদের সাথে প্রতিযোগিতায় তাকে অনেক বাধাবিঘ্নের সম্মুখীন হতে হয়েছিল। তবে ধীরে ধীরে তিনি সরকার, রেলওয়ে এবং বিভিন্ন স্বায়ত্বশাসনাধীন প্রতিষ্ঠানগুলিতে তিনি কালি সরবরাহ করতে সমর্থ হন। কালির ব্যবসায়ে প্রভৃত অর্থ লাভ করার পর তিনি নিজের ব্যবসা আরো প্রসারিত করেন এবং শীলমোহর, রবারস্ট্যাম্প, পঞ্জিকা, পুষ্পসার প্রভৃতির ব্যবসা আরম্ভ করে এবং *পঞ্জিকা প্রকাশনা* করে উন্নতি লাভ করেন।

কিশোরী মোহন খুব পিতৃভক্ত ছিলেন এবং পিতার স্মরণে তিনি নিজের ব্যবসা প্রতিষ্ঠানের নাম পি.এম.বাগচী কম্পানি রাখেন।

১৩৩০ বঙ্গাব্দে ৫৭ বছর বয়সে কিশোরী মোহন বাগচীর মৃত্যু হয়।

তথ্যসূত্র
---------

1. 1 2 3 4  সংসদ বাঙালি চরিতাভিধান - প্রথম খণ্ড - সাহিত্য সংসদ আইএসবিএন ৮১-৮৫৬২৬-৬৫-০
2. 1 2 3 4  *জীবনী কোষ - শ্রীশশিভূষণ বিদ্যালঙ্কার - দ্বিতীয় খণ্ড ১৩৪৫ বঙ্গাব্দ*।
3. ↑  "এসো হে বৈশাখ এসো এসো"। *ইনকিলাব*। ১৪ নভেম্বর ২০১৪। [*স্থায়ীভাবে অকার্যকর সংযোগ*]
**সিমলা রেলওয়ে স্টেশন** ভারতের হিমাচল প্রদেশের সিমলায় অবস্থিত একটি ছোট রেল স্টেশন। স্টেশনটি ইউনেস্কো বিশ্ব ঐতিহ্যবাহী স্থান কালকা―সিমলা রেলওয়ের টার্মিনাস। সিমলা রেলওয়ে স্টেশনটি সমুদ্রপৃষ্ঠ থেকে ২,০৭৫ মিটার (৬,৮০৮ ফু) উচ্চতায় অবস্থিত। এটি আম্বালা রেল বিভাগের অধিভুক্ত এসএমএল-এর রেলওয়ে কোড বরাদ্দ করা হয়। ৬১০ মিমি (২ ফুট) চওড়া ন্যারো-গেজ কালকা-সিমলা রেলওয়ে দিল্লি-আম্বালা-কালকা রেলওয়ে কোম্পানি দ্বারা নির্মিত হয়েছিল এবং ১৯০৩ সালে যান চলাচলের জন্য উন্মুক্ত করা হয়েছিল।

ইতিহাস
------

সিমলা রেলস্টেশনের উপর থেকে সিমলার একাংশ।
স্টেশনটি ১৯০৩ সালে ব্যবহারের জন্য উন্মুক্ত করা হয়। মূলত, স্টেশন ভবনের দেয়ালগুলি কাঠ দিয়ে আর একটি ছাদ গ্যালভানাইজকৃত লোহার ছাদ দিয়ে তৈরি হয়। কিন্তু পরবর্তীতে ট্র্যাফিকবৃদ্ধির কারণে এটি পুনর্নির্মাণ করা হয়। ১৯২১ সালের পুনঃনির্মিত কাঠামোতে একটি নতুন দ্বিতল ইটের ম্যাসনারি (চুন মর্টারে প্লাস্টার করা) হিসেবে গড়ে তোলা হয়। এই ভবনে স্টেশন মাস্টারের অফিস, কর্মী এবং নিয়ন্ত্রণ অফিস, দুর্ঘটনা ত্রাণ ব্যবস্থা, ওয়েটিং রুম, টেলিগ্রাফ অফিস এবং আশ্রয়কেন্দ্রসহ বিভিন্ন কাজের জন্য ব্যবহার করা শুরু হয়। ১৯৪৪ সালে প্রবল তুষারপাতের কারণে প্ল্যাটফর্মের ছাদ ধসে পড়ার পর স্টেশন ভবন ও প্ল্যাটফর্মের উপর একটি নতুন ছাদ নির্মিত হয়।

১৯৮৬-৮৭ সালে স্টেশনটিকে এন্ড-টু-এন্ড প্ল্যাটফর্ম শেল্টার হিসেবে পুনর্বিকশিত করে তোলা হয়। তখন প্ল্যাটফর্মটি পুনরায় তৈরি করা হয় এবং পর্যটন তথ্য অফিস, রেলওয়ে টেলিফোন এক্সচেঞ্জ, প্ল্যাটফর্ম টিকেটিং অফিস, রিজার্ভেশন অফিস এবং ১০টি নতুন রিটায়ারিং রুম (প্রতিটি বড় জানালাবিশিষ্ট, যা দিয়ে উপত্যকার দৃশ্য উপভোগ করা যায়) স্থাপন করা হয় এবং নিচতলায় একটি ওয়েটিং হল যুক্ত করা হয়।

প্রধান ট্রেন
------------

* কালকা সিমলা এনজি প্যাসেঞ্জার
* কালকা সিমলা রেল মোটর
* শিবালিক ডিলাক্স এক্সপ্রেস
* হিমালয়ান কুইন
* সিমলা কালকা প্যাসেঞ্জার

তথ্যসূত্র
---------

1. 1 2 3  "Kalka Shimla Railway (India) No 944 ter"। UNESCO। সংগ্রহের তারিখ নভেম্বর ২৯, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Engineer* journal article, circa 1915, reprinted in *Narrow Gauge & Industrial Railway Modelling Review*, no. 75, July 2008
3. 1 2  "About Shimla Town" (পিডিএফ)। Indian Railways। সংগ্রহের তারিখ ডিসেম্বর ৫, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বাংলা মিরর** (বাংলা দর্পণ) হলো ব্রিটিশ বাংলাদেশীদের জন্য একটি সাপ্তাহিক সংবাদপত্র, যা ইংরেজি ভাষায় প্রকাশিত হয়।  পত্রিকাটি '''বাংলা মিরর গ্রুপ''' এর মালিকানাধীন। পত্রিকার সদর দপ্তর ইংল্যান্ডের রাজধানী লন্ডন শহরে অবস্থিত।

প্রতিষ্ঠা
---------

বাংলা মিরর পত্রিকা প্রথম প্রকাশিত হয় ২০১২ সালে। লন্ডনভিত্তিক পত্রিকাটি প্রতি শুক্রবার বের হয়। এর প্রতি কপির দাম মাত্র  £0.50 ( বার্ষিক £35)। পত্রিকার উদ্দেশ্য হলো ব্রিটিশ বাংলাদেশীদের সাথে বাংলাদেশের প্রাচীন সাহিত্য-সংস্কৃতির সম্পর্ক স্থাপন করানো। এর মালিক বাংলা মিরর গ্রুপ। শাহাদত করিম এই পত্রিকার সম্পাদক হিসেবে দায়িত্ব পালন করছেন।

বিষয়বস্তু
----------

বাংলা মিরর পত্রিকাটিতে সমাজ,রাষ্ট্র, রাজনীতি, বিজ্ঞান, পরিবেশ ইত্যাদি বিষয় নিয়ে লেখা প্রকাশ করে থাকে। এই পত্রিকায় সমসাময়িক ঘটনাবলী এবং ব্রিটিশ বাংলাদেশী সম্প্রদায়ের আগ্রহমূলক সংবাদ এর প্রতি বিশেষ গুরুত্ব দেওয়া হয়। এতে বাংলাদেশী এবং ব্রিটিশ বাংলাদেশীদের জন্য বিনোদন, রাজনীতি, সামাজিক সংগঠন,বাংলার ইতিহাস,ঐতিহ্য ইত্যাদি এবং উক্ত সম্প্রদায়ের বিভিন্ন উৎসব নিয়েও নিবন্ধ থাকে।

পত্রিকাটি যুক্তরাজ্যসহ বাংলাদেশ, যুক্তরাষ্ট্র, শ্রীলঙ্কা, নরওয়ে এবং আইসল্যান্ডে পাওয়া যায়। এমনকি এই পত্রিকা লন্ডনে বাংলাদেশ দূতাবাস এবং বাংলাদেশে স্বরাষ্ট্র বিভাগেও পড়া হয়। অনেক ব্রিটিশ নাগরিকও এই পত্রিকা পরে থাকেন।

আরো দেখুন
---------

* List of newspapers in London

তথ্যসূত্র
---------

1. ↑  Siddiqui, Tasneem (২০০৪)। *Institutionalising diaspora linkage: the emigrant Bangladeshis in U.K. and U.S.A.*। International Organization for Migration, Regional Office for South Asia। পৃষ্ঠা 26। আইএসবিএন 978-9843212368।
2. ↑  "Celebrating the best of the British Bangladeshi community"। *Bangla Mirror*। ২৯ অক্টোবর ২০১৫। সংগ্রহের তারিখ ১ নভেম্বর ২০১৫।
3. 1 2 3  "Overview of the Bangla Mirror Winner of the BIMA International Media Awards 2004"। *Bangla Mirror*। সংগ্রহের তারিখ ১৮ সেপ্টেম্বর ২০১১।
4. ↑  "The Bangla Mirror"। Sylhet: *Sylhet Mirror*। সংগ্রহের তারিখ ১ আগস্ট ২০১৫।

বহিঃসংযোগ
---------

* প্রাতিষ্ঠানিক ওয়েবসাইট
**পিএফসি ক্রিলিয়া সভিয়াতভ সামারা** (রুশ: Профессиональный футбольный клуб «Крылья Советов» Самара, এছাড়াও **ক্রিলিয়া সভিয়াতভ সামারা** অথবা শুধুমাত্র **ক্রিলিয়া সভিয়াতভ** নামে পরিচিত) হচ্ছে সামারা ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৪২ সালে প্রতিষ্ঠিত হয়েছে। পিএফসি ক্রিলিয়া সভিয়াতভ সামারা তাদের সকল হোম ম্যাচ সামারার সামারা এরিনায় খেলে থাকে; যার ধারণক্ষমতা হচ্ছে ৪৪,৯১৮। বর্তমানে এই ক্লাবের ম্যানেজারের দায়িত্ব পালন করছেন ইগর অসিনকিন এবং সভাপতির দায়িত্ব পালন করছেন ভিতালিয় শাশকভ। রুশ গোলরক্ষক সেরগিয় রিঝিকভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পিএফসি ক্রিলিয়া সভিয়াতভ সামারা এপর্যন্ত ৬টি শিরোপা জয়লাভ করেছে; যার মধ্যে ৬টি সোভিয়েত প্রথম লীগ বা রুশ জাতীয় ফুটবল লীগ শিরোপা রয়েছে।

অর্জন
-----

### ঘরোয়া

* **সোভিয়েত কাপ / রুশ কাপ:**
	+ *রানার-আপ (৩):* ১৯৫৩, ১৯৬৪, ২০০৪
* **সোভিয়েত প্রথম লীগ / রুশ জাতীয় ফুটবল লীগ: ৬**

১৯৪৫, ১৯৫৬, ১৯৬১, ১৯৭৫, ১৯৭৮, ২০১৪–১৫

তথ্যসূত্র
---------

1. ↑  "PFC Krylia Sovetov Samara"। *transfermarkt.com* (ইংরেজি ভাষায়)। ট্রান্সফারমার্কেট। সংগ্রহের তারিখ ২১ মে ২০২০।

বহিঃসংযোগ
---------


উইকিমিডিয়া কমন্সে **ক্রিলিয়া সভিয়াতভ সামারা** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (রুশ)
* প্রাতিষ্ঠানিক ওয়েবসাইট (ইংরেজি)

টেমপ্লেট:পিএফসি ক্রিলিয়া সভিয়াতভ সামারা
টেমপ্লেট:রুশ প্রিমিয়ার লীগ
**হুমায়দাহ ইবনে আন-নু'মান আল-বারিকী**  ( আরবি: حميضة بن النعمان البارقي‎‎ ) মুহাম্মাদ এর সহচর ছিলেন । তিনি রাশিদুন খলিফা উমরের আমলে বারিক গোত্রের নেতা এবং অত্যন্ত সফল সামরিক জেনারেল (সেনাপতি) ছিলেন।  হুমাইদাহ আল-কাদিসিয়াহর যুদ্ধে সাসাদির সেনাবাহিনীর বিরুদ্ধে সাদের আদেশে যুদ্ধ করেছিলেন।

বংশ
---

তার পুরো নাম **হুমায়দাহ বিন আল-নুমান বিন** **হুমায়দাহ বিন আল হরিথ বিন আউফ বিন আমর বিন** **সাদ বিন** **থাইলভা বিন** **কিনানাহ আল-বারিক**  ইবনে বারিকি ইবনে উদয় ইবনে হারিথা ইবনে আমর ইবনে আম বিন হারিথা বিন আল-কায়েস ইবনে আল-আজদ ইবন আল-গোথ ইবনে নাবিত ইবনে মালিক ইবনে যায়েদ ইবনে খালান ইবনে সাবা ( শিবা ) ইবনে ইবনে ইয়ারাব ইবনে কাহতান ইবনে হুদ ( ইবার )।

নুমান খ) হুমাইদাহ আল-বারিকি ( আরবি: النعمان بن حميضة البارقي‎‎ ) তার বাবা ছিলেন।

তথ্যসূত্র
---------

1. ↑  The Battle of Al-Qādisiyyah،
2. ↑  "The History of al-Tabari Vol. 10"। *google.com.sa*। সংগ্রহের তারিখ ২৬ মে ২০১৫।
3. ↑  Constructing Al-Azd: Tribal Identity and Society in the Early Islamic Centuries،
4. ↑  The Battle of al-Qadisiyyah and the Conquest of Syria and Palestine A.D. 635-637/A.H. 14-15،
5. ↑  "The History of al-Tabari Vol. 12"। *google.com.sa*। সংগ্রহের তারিখ ২৬ মে ২০১৫।

আরও পড়া
--------

* নবী ও রাজাদের ইতিহাস (1/2218 2258, 2259 এবং 2334)
* সম্পূর্ণ ইতিহাস (2/286 347 থেকে 355)
**হুমায়ুন কবীর** বাংলাদেশ সিভিল সার্ভিসের একজন কর্মকর্তা। তিনি রাজশাহীর বিভাগীয় কমিশনার ছিলেন। বর্তমানে তিনি রেলপথ মন্ত্রণালয়ের সচিব হিসেবে দায়িত্ব পালন করছেন।

প্রাথমিক জীবন
-------------

হুমায়ুন ১৯৬৫ খ্রিষ্টাব্দের ২০ ফেব্রুয়ারি খুলনা জেলায় জন্মগ্রহণ করেন। তিনি খুলনার সেন্ট জোসেফ্‌স উচ্চ বিদ্যালয় থেকে এসএসসি এবং ঢাকা কলেজ থেকে এইচএসসি পাস করেন। তিনি ঢাকা বিশ্ববিদ্যালয়ের লোক প্রশাসন বিভাগ থেকে স্নাতক ও স্নাতকোত্তর ডিগ্রি লাভ করেন। তিনি অস্ট্রেলিয়ার মোনাশ বিশ্ববিদ্যালয় থেকে জননীতি ও ব্যবস্থাপনা বিষয়ে মাস্টার্স এবং একই বিশ্ববিদ্যালয় থেকে বাংলাদেশের প্রথম সিভিল সার্ভেন্ট হিসেবে পাবলিক প্রাইভেট পার্টনারশিপ বিষয়ে পিএইচডি ডিগ্রি অর্জন করেন।

কর্মজীবন
--------

হুমায়ুন কবীর বাংলাদেশ সিভিল সার্ভিসের প্রশাসন ক্যাডারের কর্মকর্তা হিসেবে ১৯৯৩ খ্রিষ্টাব্দে সরকারি চাকরিতে যোগ দেন। কর্মজীবনে তিনি প্রশাসনের বিভিন্ন স্তরে কাজ করেছেন। তিনি সহকারী কমিশনার (ভূমি), উপজেলা নির্বাহী অফিসারসহ বিভিন্ন মন্ত্রণালয় ও দপ্তরে সিনিয়র সহকারী সচিব, উপ-সচিব, যুগ্ম-সচিব এবং অতিরিক্ত সচিব হিসেবে দায়িত্ব পালন করেছেন। তিনি যশোরের জেলা প্রশাসক ও রাজশাহীর বিভাগীয় কমিশনার ছিলেন। তিনি ২০১৭ খ্রিষ্টাব্দে জনপ্রশাসন মন্ত্রণালয় কর্তৃক জাতীয় শুদ্ধাচার পুরস্কার লাভ করেন এবং পাবলিক সার্ভিসে অসামান্য অবদানের জন্য জেলা পর্যায়ে জনপ্রশাসন পদক ২০১৭ অর্জন করেন।

হুমায়ুন কবীর ২০২১ খ্রিষ্টাব্দের ডিসেম্বর মাসে সচিব পদে পদোন্নতি লাভ করেন। বর্তমানে তিনি রেলপথ মন্ত্রণালয়ের সচিব হিসেবে দায়িত্ব পালন করছেন।

তথ্যসূত্র
---------

1. ↑  "রেল সচিব হিসেবে হুমায়ুন কবীরের যোগদান"। *বাংলা ট্রিবিউন*। ৩০ ডিসেম্বর ২০২১। ২৩ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২২।
2. ↑  "রেল সচিব হিসেবে হুমায়ুন কবীরের যোগদান"। *ঢাকা পোস্ট*। ৩১ ডিসেম্বর ২০২১। সংগ্রহের তারিখ ২৩ ডিসেম্বর ২০২২।
3. ↑  "রেলে এসেছেন নতুন সচিব"। *কালের কণ্ঠ*। ৩০ ডিসেম্বর ২০২১। সংগ্রহের তারিখ ২৩ ডিসেম্বর ২০২২।
4. ↑  "রেলপথ মন্ত্রণালয়ের নতুন সচিব হুমায়ুন কবীর"। *আজকের পত্রিকা*। ২০ ডিসেম্বর ২০২১। সংগ্রহের তারিখ ২৩ ডিসেম্বর ২০২২।
5. ↑  "রেল সচিব হিসেবে যোগদান করলেন হুমায়ুন কবীর"। *ভোরের কাগজ*। ৩০ ডিসেম্বর ২০২১। সংগ্রহের তারিখ ২৩ ডিসেম্বর ২০২২।
**হুমাইরা সাকিব** (জন্ম ১৯৮০) হলেন একজন আফগান সাংবাদিক এবং নারী মানবাধিকার কর্মী। তিনি আফগানিস্তানের অন্যতম শীর্ষস্থানীয় সক্রিয়কর্মী, যিনি নেগাহ-এ-জান পত্রিকা এবং আফগান উইমেন'স নিউজ এজেন্সি পত্রিকায় লেখালেখির মাধ্যমে তার উগ্রবাদী ইসলামি রাষ্ট্রে নারীদের প্রতি চরম ধরনের হয়রানির বিরুদ্ধে প্রতিবাদ করে যাচ্ছেন। তিনি দাবি জানিয়েছেন যে, "নারীদের বিরুদ্ধে সহিংসতা দূরীকরণের জন্য সংসদের আইন প্রণয়ন এবং তা জোরালোভাবে প্রয়োগ করা উচিত....। শিক্ষা হল সমাজে নারীর ভূমিকা সম্পর্কে মানসিকতা পরিবর্তনের মূল চাবিকাঠি।" তিনি বর্তমানে লেখিকা ও সম্পাদিকা হিসাবে উইমেন'স নিউজ এজেন্সির হয়ে কাজ করে নারীর অধিকারকে আরও এগিয়ে নিয়ে যাওয়ার প্রচেষ্টা চালাচ্ছেন।

জীবনী
-----

হুমাইরা সাকিব ১৯৮০ সালে আফগানিস্তানে জন্মগ্রহণ করেছিলেন। দেশে প্রচলিত রীতি অনুসারে তার বাবা-মা কিশোরী বয়সে তাকে বিয়ে দিয়েছিলেন। তিনি বিবাহে বেশ খুশিই ছিলেন এবং ২০ বছর বয়সেই তিন কন্যার মা হয়েছিলেন। একই সাথে তিনি কলেজের পড়াশোনা সমাপ্ত করেছিলেন এবং তার স্বামীর সহায়তায় কাবুল বিশ্ববিদ্যালয় থেকে মনোবিজ্ঞানে একটি ডিগ্রি অর্জন করেছিলেন।

তথ্যসূত্র
---------

1. 1 2  MacKenzie, Jean। "It's a slow revolution for Afghanistan's women"। *Afghan Women News*। ৬ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৬।
2. ↑  Latifi, Ali M. (৭ এপ্রিল ২০১৫)। "Afghanistan failing to protect women's rights activists, report says"। *Los Angeles Times*। সংগ্রহের তারিখ ২৯ মার্চ ২০১৬।
3. ↑  "Humira Saqib"। British and Irish Agencies Afghanistan Group। সংগ্রহের তারিখ ২৯ মার্চ ২০১৬।
4. ↑  Akbar, Noorjahan (১৩ অক্টোবর ২০১৫)। "Afghan activists live unconventional lives"। American University School of Communication। ২৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৬।
**মাতিয়াস প্যাটারলিনি** (জন্ম:৩১ ডিসেম্বর ১৯৭৭) একজন আর্জেন্টিনার ক্রিকেটার যিনি উদ্বোধনী ব্যাটসম্যান হিসাবে খেলেন। 

১৯৯০ এর দশকের মাঝামাঝি থেকে প্যাটারলিনি তার জাতীয় দলের প্রতিনিধিত্ব করেছেন। বড় হয়ে তিনি নিজের দেশ আর্জেন্টিনা, পাশাপাশি দক্ষিণ আফ্রিকা এবং ইংল্যান্ডে ক্রিকেট খেলেছেন। মাতিয়াস স্কুলকাল থেকেই ক্রিকেটে আগ্রহী এবং তার স্থানীয় ক্রিকেট ক্লাব সেন্ট অ্যালবনের ওল্ড বয়েজ সিসির প্রতিনিধিত্ব করেছেন। তিনি ছয়টি লিস্ট এ ম্যাচসহ ২৫০ টিরও বেশি ম্যাচ খেলেছেন। ৪২.২০ গড়ে ২১১ রান করেছেন, সর্বোচ্চ ১১৪ রান করে অপরাজিত থাকেন । তিনি সম্প্রতি ২০১৩ আইসিসি ওয়ার্ল্ড ক্রিকেট লিগ বিভাগ সিক্স টুর্নামেন্টে খেলেছেন।

তথ্যসূত্র
---------

1. ↑  "Matias Paterlini"। *ESPN Cricinfo*। সংগ্রহের তারিখ ১৫ জুলাই ২০১৫।
2. ↑  "ICC World Cricket League Division Six, Argentina v Vanuatu at St Clement, Jul 22, 2013"। *ESPN Cricinfo*। সংগ্রহের তারিখ ১৫ জুলাই ২০১৫।
3. ↑  "Matías Paterlini"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৫।

বহিঃসংযোগ
---------

* ইএসপিএনক্রিকইনফোতে মাতিয়াস প্যাটারলিনি (ইংরেজি)
**সাতপুরা পর্বতশ্রেণী** মধ্য ভারতের একটি পর্বতশ্রেণী। এটি পূর্ব গুজরাতে আরব সাগরের তীর থেকে শুরু হয়ে পূর্বদিকে মহারাষ্ট্র ও মধ্য প্রদেশের মধ্য দিয়ে অগ্রসর হয়ে ছত্তিসগড়ে গিয়ে শেষ হয়েছে। পর্বতশ্রেণীটি বিন্ধ্য পর্বতশ্রেণীর দক্ষিণে ও সমান্তরালে বিস্তৃত। এই দুই পর্বতমালা উত্তর ভারতের সৈন্ধব-গাঙ্গেয় সমভূমিকে দাক্ষিণাত্যের মালভূমি থেকে আলাদা করেছে।

সাতপুরা ও বিন্ধ্য পর্বতমালার মধ্যবর্তী নিম্নভূমি দিয়ে নর্মদা নদী প্রবাহিত হয়েছে। নদীটি সাতপুরা পর্বতমালার উত্তর ঢাল থেকে উৎপত্তি লাভ করেছে এবং পশ্চিম দিকে প্রবাহিত হয়ে আরব সাগরে পতিত হয়েছে। সাতপুরার পশ্চিমভাগে এর দক্ষিণ ঢাল থেকে তাপ্তি নদী উৎপত্তিলাভ করেছে। অন্যদিকে সাতপুরার পূর্বভাগ গোদাবরী নদীর উৎস। সাতপুরা পূর্বদিকে ছোট নাগপুর মালভূমির পাহাড়গুলির সাথে মিশে গেছে।

অতীতে সাতপুরা পর্বতশ্রেণীটি ঘন অরণ্যে আবৃত ছিল। বর্তমানে এর অধিকাংশই কেটে ফেলা হয়েছে। তবে কিছু কিছু এখনও বর্তমান এবং এগুলিতে ভারতের বড় বড় স্তন্যপায়ী প্রাণীগুলির আবাস। এদের মধ্যে ভারতীয় বাঘ, গাউর, ঢোলে, ভাল্লুক, চৌশিঙ্গা, কালোহরিণ উল্লেখযোগ্য।

তথ্যসূত্র
---------

বহিঃসংযোগ
---------

* উইকিমিডিয়া কমন্সে সাতপুরা পর্বতশ্রেণী সম্পর্কিত মিডিয়া দেখুন।

* satpuda.org
* ias.ac.in
* "Satpura"। *ব্রিটিশ বিশ্বকোষ* (১১তম সংস্করণ)। ১৯১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:GeoSouthAsia

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি

 |
**মার্বেল প্যালেস**, ভারতের উত্তর কলকাতায় অবস্থিত একটি প্রাসাদতুল্য সুবৃহৎ অট্টালিকা, যা রাজা রাজেন্দ্র মল্লিক ১৮৩৫ সালে তৈরি করেছিলেন এবং এতে ইউরোপীয় ও ভারতীয় শিল্পী কর্তৃক তৈরিকৃত অনেক সুন্দর পশ্চিমা ভাস্কর্য, ভিক্টোরীয় আসবাবপত্র এবং চিত্রকর্ম রয়েছে। বড় বড় ঝাড়বাতি, ঘড়ি এবং রাজা ও রাণীদের আবক্ষ মূর্তি দিয়ে প্রাসাদের হলওয়েগুলি সজ্জিত। এটি মার্বেল দেয়াল ও মেঝে, প্রাচীন জিনিসপত্র, রুবেনসের আঁকা ছবি, কিউরিওস, মার্বেল মূর্তি, মেঝে থেকে ছাদের আয়না এবং বিরল পাখির সংগ্রহের জন্য বিখ্যাত। মার্বেল প্রাসাদে এখনও বসবাস করা হয়। প্রবেশ সীমাবদ্ধ এবং সরকারী পর্যটন অফিস থেকে অনুমতি নিতে হয়।

প্রাসাদের পাশে অবস্থিত **মার্বেল প্যালেস চিড়িয়াখানা**, যেটি ভারতের প্রথম চিড়িয়াখানা। এটা এখন প্রাথমিকভাবে ময়ূর, টোকান, মানিকজোড়, ও সারস সহ একটি পক্ষিশালা হিসেবে কাজ করছে।

তথ্যসূত্র
---------

1. ↑  
"List of Zoos in India, from 1800 until now"। *kuchbhi.com*। Kuchbhi। ২১ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১১।
2. ↑  
"Search Establishment"। *cza.nic.in*। CZA। সংগ্রহের তারিখ ৪ জুলাই ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* এর অফিসিয়াল ওয়েবসাইট: "সেন্ট্রাল জু অথরিটি অফ ইন্ডিয়া" (সিজেডএ), ভারত সরকার
**মুঘল–বুখারা যুদ্ধ** ১৬৪৫ থেকে ১৬৪৭ সাল পর্যন্ত বুখারা ও মুঘল সাম্রাজ্যের মধ্যে সংঘটিত হয়। ১৬৪৫ সালের জুনে মুঘল বাহিনী কর্তৃক বুখারার অন্তর্গত বলখ ও বাদাখশান দখলের মধ্য দিয়ে এই যুদ্ধের সূত্রপাত ঘটে, এবং ১৬৪৭ সালের অক্টোবরে বলখ ও বাদাখশান থেকে মুঘল সৈন্য প্রত্যাহারের মধ্য দিয়ে এই যুদ্ধের সমাপ্তি ঘটে।

মুঘল সম্রাট শাহ জাহানের মধ্য এশিয়া বিজয়ের আকাঙ্ক্ষা থেকে এই নিরর্থক যুদ্ধের সূচনা হয়। প্রধানত প্রতিকূল প্রাকৃতিক অবস্থা এবং উজবেকদের বিক্ষিপ্ত কিন্তু কঠোর প্রতিরোধের জন্য মুঘলরা এই যুদ্ধে পরাজিত হয়। এই যুদ্ধের ফলে মুঘল সাম্রাজ্য বিপুল পরিমাণ আর্থিক ও সামরিক ক্ষয়ক্ষতির সম্মুখীন হয়।

পটভূমি
------

মূল নিবন্ধসমূহ: মুঘল সাম্রাজ্য ও বুখারা খানাত

যুদ্ধের ঘটনাবলি
---------------

### বাদাখশানে মুঘল আক্রমণ

### মুঘলদের বলখ জয়

### মুরাদ বখশের প্রত্যাবর্তন

### আওরঙ্গজেবের অভিযান

### উজবেকদের সঙ্গে বিক্ষিপ্ত সংঘর্ষ

### ফাইজাবাদের যুদ্ধ

### মুঘলদের রণক্লান্তি

### শান্তিচুক্তি স্বাক্ষর

### মুঘল বাহিনীর প্রত্যাবর্তন

ফলাফল
-----

ক্ষয়ক্ষতি
----------

আরো দেখুন
---------

তথ্যসূত্র
---------

1. 1 2 3 4  Sir Jadunath Sarkar, *The History of Aurangzib (Volume I)*, p. 83–113
2. ↑  Richards, John F. (১৯৯৬)। *The Mughal Empire*। The New Cambridge History of India। **5** (Reprinted সংস্করণ)। Cambridge University Press। পৃষ্ঠা 132–133। আইএসবিএন 9780521566032। সংগ্রহের তারিখ ২৯ সেপ্টেম্বর ২০১২।
**অরুণোদয় বিমলা** (জন্ম: ১৯৬৪) ভিমালাক্কা (তেলুগু: విమలక్క) নামেই বেশি পরিচিত। তিনি একজন তেলুগু কবি বা ছড়াকার এবং সমাজকর্মী। তার একটি লোকসঙ্গীতের দল রয়েছে যা *অরুণোদয় সংস্কৃতিক সমাখ্যা (এসিএফ)* নামে পরিচিত। এছাড়াও তিনি তেলেঙ্গানা রাজ্য গঠনের জন্য তৈরি একটি যৌথ অ্যাকশন কমিটির প্রধান।

প্রারম্ভিক জীবন
---------------

ভিমালাক্কা নালগন্ডা জেলার আলের গ্রামে জন্মগ্রহণ করেন। তার মায়ের নাম নরসাম্য। তার পিতা বান্দ্রু নরসিমায্য একজন তেলুগু বিপ্লবী যিনি তেলেঙ্গানা বিদ্রোহে অংশগ্রহণ করেন। তিনি কুরমা সম্প্রদায়ের কন্যা। পরিবারের পাঁচ সন্তানের মধ্যে তিনি ছিলেন সবচেয়ে ছোট। তিনি ভঙ্গীর থেকে স্নাতক ডিগ্রি অর্জন করেন।

জীবন
----

তেলেঙ্গানা বিদ্রোহে ভিমালাক্কার বাবার জড়িত থাকার ব্যাপারটি ভিমালাক্কাকে ব্যাপকভাবে প্রভাবিত করেছিল। *রাম সত্তাইয়ার* নামক একজন সংস্কৃতি কর্মীর দ্বারা অনুপ্রাণিত হয়ে তিনি অল্প বয়সেই সঙ্গীত চর্চা করতে শুরু করেছিলেন। তিনি যোগিনী প্রথার বিরুদ্ধে সংগ্রাম শুরু করেছিলেন। এছাড়াও তিনি নাগরিক অধিকার এবং নারী অধিকার নিয়ে কাজ করতেন।

সেই ১৯৯৫ সাল থেকেই তিনি তেলেঙ্গানাকে রাজ্যের মর্যাদা দেওয়ার পক্ষে লড়াই করে আসছেন। এখন তিনি লোকসঙ্গীত অনুষ্ঠান, তেলঙ্গানার *ধুম-ধাম* ও *বাথুকম্ম* সহ বিভিন্ন লোকজ উৎসব আয়োজন করার জন্য তেলঙ্গানার বিভিন্ন জেলায় ভ্রমণ করে থাকেন।

তিনি ভারতীয় বিপ্লবী কমিউনিস্ট পার্টি (এম) জনশক্তির নেতা *কূরা দেবেনদারে*র সাথে বিবাহ বন্ধনে আবদ্ধ হয়েছিলেন। ভিমালাক্কা *অরুণোদয় কালচারাল ফেডারেশন* (এসিএফ) নামক একটি সাংস্কৃতিক সংগঠনের সভাপতি ছিলেন। এই সংস্থা বিভিন্ন সাংস্কৃতিক অনুষ্ঠান আয়োজনের মাধ্যমে তেলঙ্গানা রাজ্য গঠনের পক্ষে জনমত তৈরিতে বেশ গুরুত্বপূর্ণ ভূমিকা পালন করেছিল। ফেডারেশনটির সহ-সভাপতি *মোহন বৈরাগী* সাধারণত এসব অনুষ্ঠানে সমন্বয়কের দায়িত্ব পালন করতেন।

পৃথক তেলেঙ্গানা রাজ্য গঠনের আন্দোলন চলাকালে পুলিশ তার বিরুদ্ধে বেশ কয়েকটি মামলা দায়ের করে।[*স্পষ্টকরণ প্রয়োজন*] তার সাংস্কৃতিক সংগঠনের সহকর্মী- মোহন বৈরাগী, সন্তোষ, ভেঙ্কট, মল্লু এবং অন্যদের সাথে তিনিও চার মাস কারাগারে বন্দী অবস্থায় ছিলেন। বর্তমানে তিনি তার সংস্থা তেলাঙ্গানা ইউনাইটেড ফ্রন্ট (টিইউএফ) এর চেয়ারপার্সন হিসেবে সমাজিকা তেলঙ্গানার জন্য কাজ করছেন।

২০১৯ সালের ৩১ জানুয়ারি ভিমালাক্কার শাশুড়ি কূরা মল্লামার ১০১ বছর বয়সে তেলঙ্গানার ভেমুলাওয়াদা রাজনা সিরিসিল্লা জেলায় মৃত্যুবরণ করেছেন।[]

তথ্যসূত্র
---------

1. ↑  Oct 27, TNN |; 2010; Ist, 20:54। "Gaddar unveils TPF flag | Hyderabad News - Times of India"। *The Times of India* (ইংরেজি ভাষায়)। সংগ্রহের তারিখ ২০২০-০২-১৯।
2. ↑  "Namasthe Telangana e Paper | e Paper ntnews"। *epaper.ntnews.com*। সংগ্রহের তারিখ ২০২০-০২-১৯।
3. ↑  "Name panel for creation of Telangana, says MLC"। *The Hindu* (ইংরেজি ভাষায়)। ২০১০-০২-০৪। আইএসএসএন 0971-751X। সংগ্রহের তারিখ ২০২০-০২-১৯।
**মোহাম্মদ মুসা শফিক** (১৯৩২ – ১৯৭৯) আফগানিস্তানের প্রধানমন্ত্রী ছিলেন। তিনি ছিলেন একজন আফগান রাজনীতিবিদ ও কবি।১৯৭১ সালে তিনি সালে পররাষ্ট্রমন্ত্রী এবং ১৯৭২ সালের ডিসেম্বরে প্রধানমন্ত্রী হন। ১৭ জুলাই, ১৯৭৩ -এ মোহাম্মদ জহির শাহ ক্ষমতাচ্যুত হলে তিনি উভয় পদই হারান। তিনি মোহাম্মদ দাউদ খানের শাসনামল কালে ছিলেন। কিন্তু ১৯৭৮ সালে কমিউনিস্ট অভ্যুত্থানের পরে গ্রেপ্তার হন এবং ১৯৭৯ সালে অন্যান্য অনেক কমিউনিস্ট-বিরোধী রাজনীতিবিদদের সাথে তার মৃত্যুদন্ড কার্যকর করা হয়।

জীবনের প্রথমার্ধ
----------------

মোহাম্মদ মুসা শফিক ১৯৩২ সালে আফগানিস্তানের নানগারহর প্রদেশের কামা জেলায় জন্মগ্রহণ করেন। তিনি বিশিষ্ট আফগান রাজনীতিবিদ, বেসামরিক কর্মচারী এবং ধর্মীয় নেতা মাওলানা মোহাম্মদ ইব্রাহিম কামাভির পুত্র।

শিক্ষা
------

মোহাম্মদ মুসা শফিক কাবুল আরবি ধর্মীয় উচ্চ বিদ্যালয় থেকে স্নাতক হন। তিনি মিশরের আল-আজহার ইউনিভার্সিটি থেকে স্নাতকোত্তর ডিগ্রি অর্জন করেন এবং এরপর তিনি যুক্তরাষ্ট্রের নিউইয়র্কের কলম্বিয়া বিশ্ববিদ্যালয় থেকে অতিরিক্ত স্নাতকোত্তর ডিগ্রি অর্জন করেন।

প্রধানমন্ত্রী
-------------

প্রধানমন্ত্রী হিসেবে শফিক আফগানিস্তানের রক্ষণশীল সমাজের সংস্কারকে সমর্থন করেছিলেন। তিনি মার্কিন যুক্তরাষ্ট্রের সাথে ঘনিষ্ঠ সম্পর্কও চেয়েছিলেন এবং আফিম চাষ ও চোরাচালান বন্ধ করার প্রতিশ্রুতি দিয়েছিলেন। তাছাড়া ইরানের সঙ্গে তৎকালীন চলমান পানি বিরোধ কূটনৈতিক শর্তে সমাধানের দায়িত্বও ছিল তার।  শফিক সাত মাস প্রধানমন্ত্রী ছিলেন।

তথ্যসূত্র
---------

1. ↑  Biography of Mohammad Musa Shafiq, TasvirAfghanistan.com. Retrieved 20 June 2012.
2. ↑  Anderson, Jack (2 March 1973) "The Afghanistan Connection" *The Syracuse Post-Standard* (Syracuse, New York) page 5, column 3
**মোহাম্মদ ইকবাল কাশিম** (উর্দু: محمد اقبال قاسم‎‎; জন্ম: ৬ আগস্ট, ১৯৫৩) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও প্রশাসক। পাকিস্তান ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৮ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ন্যাশনাল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করেছেন **ইকবাল কাশিম**।

খেলোয়াড়ী জীবন
---------------

১৯৭১-৭২ মৌসুম থেকে ১৯৯২-৯৩ মৌসুম পর্যন্ত ইকবাল কাশিমের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পঞ্চাশটি টেস্ট ও পনেরোটি একদিনের আন্তর্জাতিকে অংশগ্রহণ করেছেন ইকবাল কাশিম। ২৪ ডিসেম্বর, ১৯৭৬ তারিখে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ অক্টোবর, ১৯৮৮ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।

১৯৮৭ সালে ভারত গমন করেন। ব্যাঙ্গালোরে সিরিজের পঞ্চম টেস্টে দূর্দান্ত খেলে দলকে স্মরণীয় জয় এনে দেন। এরফলে ভারতের মাটিতে পাকিস্তানের প্রথম সিরিজ বিজয় নিশ্চিত হয়। খেলায় তিনি ১২১ রান খরচায় নয় উইকেট পান। তন্মধ্যে, ৯৬ রান সংগ্রহকারী সুনীল গাভাস্কারের উইকেট লাভ করেছিলেন তিনি।

সমগ্র খেলোয়াড়ী জীবন শেষে অংশগ্রহণকৃত ৫০ টেস্টে ১৭১ উইকেট লাভ করেছেন। খেলা প্রতি উইকেট সংগ্রহের হার প্রায় ৩.৫। নিখুঁতভাবে বোলিং করতেন। ফলশ্রুতিতে প্রতি ওভারে ২.২১ গড়ে রান দিয়েছিলেন তিনি।

খেলার ধরন
---------

ধীর স্বভাব ও কৌণিক ভঙ্গীমায় আম্পায়ার ও স্ট্যাম্পের মাঝামাঝি এলাকা পাড়ি দিয়ে বোলিং কর্মে অগ্রসর হতেন ইকবাল কাশিম। বলকে তিনি দ্রুতলয় থেকে সাধারণের দিকে নিয়ে যেতেন। বিরাটভাবে বাঁক খাওয়াতে না পারলেও ব্যাটসম্যানকে বলে পেস আনয়ণের মাধ্যমে বিভ্রান্তিতে ফেলে দিতেন। ধীরগতিসম্পন্ন পাকিস্তানি বোলারদের মধ্যে আবদুল কাদিরই কেবল তার তুলনায় অধিক টেস্টে অংশগ্রহণ করতে পেরেছিলেন। দলীয় সঙ্গী আবদুল কাদিরের সাফল্যে প্রায়শঃই তার সফলতা ম্লান হয়ে পড়তো। তবে, গড় ও স্ট্রাইক রেটে তার তুলনায় এগিয়ে ছিলেন তিনি।

ছোটখাটো গড়নের অধিকারী ছিলেন তিনি। বলে ফ্লাইট আনয়ণের চেয়ে নিখুঁততার দিকে অধিক মনোনিবেশ ঘটাতেন। ওভারে দুইয়ের অধিক বলে ফ্লাইট দিতেন না। এক দশকের অধিক সময়ে পাকিস্তান দলের নিয়মিত সদস্যের মর্যাদা পেয়েছেন। ব্যাটিংয়ে মোটেই সুবিধে করতে পারেননি। তবে, কাছাকাছি এলাকায় ফিল্ডিং করে মাঝে-মধ্যেই দর্শনীয় ভাব সৃষ্টি করতেন।

অবসর
----

ক্রিকেট খেলোয়াড়ী জীবন থেকে অবসর গ্রহণের পর প্রশাসনের দিকে ঝুঁকে পড়েন। ২০১২ সালে পাকিস্তান দল নির্বাচকমণ্ডলীর প্রধান হিসেবে মনোনীত হন।

তথ্যসূত্র
---------

1. ↑  Iqbal Qasim named Pakistan chief selector Retrieved 5 December 2013.

আরও দেখুন
---------

* মঈন খান
* ওয়াকার হাসান
* পাকিস্তান ক্রিকেট বোর্ড
* পাকিস্তানি টেস্ট ক্রিকেটারদের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ইকবাল কাশিম উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইকবাল কাশিম  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মির্জা মুহাম্মাদ জহির উদ-দীন শাহ** (১৮৫৫ – ১৮৯৯) **মির্জা জহির শাহ** (হিসাবে পরিচিত ফার্সি -ظهیرالدین میرزا محمد) একজন মুঘল বংশধর এবং তিনি ছিলেন ভারতীয় রাজ-কর্মচারী প্রাক্তনদের মধ্যে ব্রিটিশ সাম্রাজ্যের প্রথম নাটোরের জমিদার এবং সিংহ ও নাটোরের ঘরের কুলপতি ছিলেন।

প্রথম জীবন
----------

 চাচা মুহাম্মদ মির্জা আব্বাস শাহ (১৮৪৫-১৯১০) সাম্রাজ্য প্রাসাদে 
১৮৫৫ সালে এলাহাবাদে মির্জা জালাল শাহের প্রাচীনতম পুত্র হিসেবে জন্মগ্রহণ করেন। তিনি মির্জা জাহান শাহের (১৭৯৫-১৮৪৬) নাতি ছিলেন এবং তিনি প্রথম মুগল সম্রাট মির্জা জহিরউদ্দীন মুহাম্মদ বাবুর (১৪৮৩-১৫৩০) পূর্বপুরুষের নামকরণ করেন। পূর্বে ক্ষমতাসীন পরিবারের অনেক সদস্য প্রতি পূর্বদিকে নির্বাসিত ছিল, বাংলার যেমন পরিবার হিসাবে টিপু সুলতান এবং ওয়াজিদ আলী শাহ, শাসকদের মহীশূর এবং আওাদ । দিল্লি সাম্রাজ্য পরিবার পূর্বদিকে বার্মায় নির্বাসিত হয়েছিল। ১৮৫৮ সালে বাংলায় কলকাতা ভারতীয় সাম্রাজ্যের রাজধানী হয়ে ওঠে এবং তিনি ১৮৬৮ সালের পূর্ব পর্যন্ত সেখানে নাটোরের নাটোরের মহারাজদের সেবা করতেন।

পটভূমি
------

নাটোর জমিদারি হ্রাসের সাথে সাথে তিনি হিন্দু শাসক পরিবারের অধীনে পূর্বে এলাকা ও গ্রাম পেয়েছিলেন।

### মৃত্যু এবং উত্তরাধিকার

১৮৭০ এর দশকের প্রথম দিকে নাটোরের প্রতিবেশী এস্টেটে, তিনি স্থানীয় গভর্নর ও জমিদারদের কৃষক দ্বারা পাবনা বিদ্রোহকে ঠেকাতে সহায়তা প্রদান করেন। পাবনায় তিনি চলানবিল হর্স রেসের পৃষ্ঠপোষক এবং অংশগ্রহণকারী ছিলেন। ১৮৯৯ সালে তার মৃত্যুর পর পরিবারটির এস্টেটটি তার পুত্র ও পৌত্রদের দ্বারা এলাকার কয়েকটি মুসলিম জমিদারির একটি হয়ে ওঠে।

তার পুত্র মির্জা জাফর তাকে সফল *জমিদার* করে। *মৃধার* তার অফিসে ছোট ছেলেমেয়েরা রেখে গিয়েছিল যারা রাজশাহী ও নাটোরের রাজনীতিতে আধিপত্য বিস্তার করেছিল, যেমনটি ইব্রাহিম আলী মৃধা ও অন্যান্যদের মতো বিশ শতকের মধ্যে ভাল ছিল।

সূত্র
-----

* Chowdhury, S. R. Kumar; P. K. Singh (২০১২)। *Blood Dynasties: Zemindaris of Bengal - A Chronicle of Bengal’s Ruling families* (Paperback)। Dictus: Politics and Democracy series.। আইএসবিএন 9783847385080।
**জাইটগিস্ট** হচ্ছে তিনটি তথ্যচলচ্চিত্রের ধারা, যা ২০০৭-২০১১ সালের মধ্যে মুক্তি পায়। যার মধ্যে একাধিক ষড়যন্ত্র তত্ত্ব প্রকাশ পায়, তার সাথে বিস্তৃত সামাজিক ও অর্থনৈতিক পরিবর্তনের একাধিক প্রস্তাবনা সম্পৃক্ততা রয়েছে।

*জাইটগিস্ট: দা মুভি*
--------------------

*জাইটগিস্ট :দা মুভি হচ্ছে ২০০৭ সালে মুক্তিপ্রাপ্ত চলচ্চিত্র যা পিটার জোসেফের তৈরি এবং তাতে একাধিক ষড়যন্ত্র তত্ত্ব উপস্থাপন করা হয়। চলচ্চিত্রতে দস্তাবেজীয় দৃশ্য, কৃত্রিম চলনদৃশ্য এবং পিছুভাষ্যর সমন্বয় ঘটানো হয়। অনলাইনে জুন ১৮, ২০০৭ এ মুক্তি পাবার পরে তা শীঘ্রই গুগল ভিডিও, ইউটিউব ও ভিমিওতে ১০ মিলিয়নের বেশি দৃষ্টি পায়। পিটার জোসেফের দাবিমতে, আদি জাইটগিস্টটি চলচ্চিত্র রুপে উপস্থাপন হয়নি বরং একটি "শিল্পপোস্থাপন অংশ যার মধ্যে ভাউদেভিলিয়ান, বহুমাধ্যমিক স্টাইলে ঘটনাপ্রবাহ প্রদর্শনী ছিলো, রেকর্ডকৃত বাজনা, তাৎক্ষনিক যন্ত্র এবং ভিডিও ব্যবহার করে।*

Horus left and Jesus right, both presented as "solar messiahs" in *Zeitgeist: the Movie*.
### ঘটনাবর্ণনা

চলচ্চিত্রটির সূচনাতে বিশেষায়িত হয়েছে কৃত্রিম দৃশ্যাবলী, যুদ্ধের চিত্র, বিষ্ফোরন, সেপ্টেম্বার ১১ হামলা এবং চোগিয়াম ট্রুংপা রিনপোচে এবং জর্জ কার্লিনের উদ্ধৃতি।

প্রথম অংশে দাবি প্রকাশ হয়েছে যে খৃষ্টানধর্ম প্রধানত অন্যান্য ধর্ম থেকে সংগ্রহ করে মিশ্রণ করে তৈরি, তার সাথে জ্যোতির্বিদ্যাভিত্তিক পুরান এবং অন্যান্য ঐতিহ্যের মিশ্রণ। যিশু পুরাকাহিনি অনুকল্পের বিস্তৃত বর্ণনা দেখাতে এই অংশে যিশুর ঐতিহাসিকতা নিয়ে বিতর্ক দেখানো হয়েছে যেখানে দাবি করা হয় যে সে আসলে সাহিত্যিক ও জ্যোতির্বিদ্যাপুরানের শংকর চরিত্র, যাকে লালন করানো হয়েছে সুবিধাবাদি ও রাজনৈতিক বাহিনী দিয়ে।

তথ্যসূত্র
---------

1. Gilonis, Samuel (২১ ফেব্রুয়ারি ২০১১)। "The Cult of Zeitgeist"। *Wessex Scene*। ৩ মার্চ ২০১১ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৫।